钦定古今图书集成/方舆汇编/职方典/第1500卷 > 鹤庆府古迹考 通志州志合载
## 钦定古今图书集成/方舆汇编/职方典/第1500卷 > 鹤庆府古迹考 通志州志合载

本府

诸葛寨　在府南百四十里罗陋村。武侯驻兵处。

《一碗水　》，在大城坡顶。昔蒙氏军过此，渴甚，拔剑插地得泉。

噆陀石洞　：在石宝山顶之阴。相传，噆陀啒哆自西竺来栖此。

水洞　在府东十五里象眠山下。相传噆陀啒哆以锡杖疏漾弓江水处。

象跪石　在府北八里。元世祖自丽江至此，象跪不行，因名。

松桂营　在府南六十里。明颖国公傅友德征佛光寨，驻此。

旧顺州城　在府东南。明万历间筑，州裁，城存。观音崖　在府治西南一百二十里太平寺正殿中。相传六诏时，观音大士见长者身于此。后至榆，以法伏罗刹王开大理崖下时，有白兔一只，士见发贵，民见发财。至今以为祥征。

菩提井　在府西南八里迎揖村后，圆六尺许。世传噆陀啒哆神僧西来，乡人迎而揖之，居此井旁。僧种菩提，或荣或枯，以验岁丰歉。

眠龙洞　在府西南百二十里，观音山之龙门舍。洞深五丈，阔三丈，崖嶂岑蔚，飞泉瀑布，清气袭人。建文皇帝出亡，往来宿于此者数年，故名。“大士石　” 在观音山梅城石塔下。出盐水，有毒，不可食。大士用石镇于其上。四围有符箓。今莓苔剥蚀，不可辨矣。

胭脂海　，在府南八十里马耳山之南。有巨津，中发红霞，其水似脂染，取出澄清如常。

春水　，在观音山莲花寨之北。立夏前三日出，后七日止，水无定所。每出时，地中漉漉有声。土人循其声掘之，其水始出，能除百病。远近村民竞饮之。走《彝方》者饮之不染瘴疠，患瘴疠者饮之立除。外境人尤效。数日内，有鹦𪃿、绿斑鸠数百群飞来饮水，涸而去。

龙马洞　，在观音山驿东。山下林木荆棘中。相传：昔有龙马出入其中，朱鼠驰骤。乡人多以牝马放于洞中，间有产龙驹者，故号龙马洞，并以名其村焉。

《啒哆尊者愈痾石　》，石高四尺许，广如之，文成五色，陆离夺目。在府南观音山梅城石塔后。其地产异草，能疗百病。啒哆尊者因母病，负母至此，于石上以锡杖杵石成臼，取草捣药，复用指指石出泉，合之以进，母病即愈。至今石上池水不溢不竭，冬夏常温，乡人取水饮之，以祛病焉。但其草无复有识者矣。

《星陨石　》，石形如圭，方平如削，出土四尺许，上有红纹，察之无纤毫斧凿痕，在府治西白马庙殿中。近有好事者欲穷其末，掘深至丈馀，方平如一，终不知其永之何所底也。

“飞来” 石　在西山庙殿内。

银河　，源出山神哨，水白如雪，十数步辄一折曲屈，流入南甸，味甘美，取以酿酒，香酣倍他处。或遇淫雨，土人闻河中有音乐呵导声，竟夜不绝，数日内郡必水灾。急取噆陀啒哆尊者所遗锡杖，于象眠山下水洞中，触之，水不能为害。石珤天光　，每岁二八月，微雨新霁，夕阳初丽，见兜罗锦云。缅地有大圆光一道，外晕数重，每重五色，环中虚明如镜，凝视者各见自身于镜中毛发可数。若旁人虽至近不能见，殆摄身光也。夜现者必至中秋，夜无纤毫云雾滓秽，太清然后自月中流下一点，约有弹丸大，中外明莹如水晶，渐下渐散成一小白圆光，悬空中。须臾，又有小如萤者，大如盘盂者，累累从月中坠下，同悬一处。从石珤高处视之，如数百枚玉环，摇曳于碧虚间。移时散作银丝，缕缕盘旋，首尾交合，作一太极圈，素彩夺目，满川澄彻，似一小银河，照见自身，若镜中影。同游虽多，有一人见，馀人或不见。众人皆见，一人独不见者，故谓之“佛光。”

《漾江烟柳　》江形如蛟龙，每里许一折，每折必逆回，屈曲如玉环。游人牵舟其中，经一环约六七里，夹岸皆青柳夭桃。每岁春时，柳初舒，眉间桃花，点缀江浒，绿烟红云，从堤上倒映水中，清丽两绝。游览者往来如在锦绣中，仰视则春在枝头，俯瞩则天在水底，武陵源何必在渔人问津处耶？

镜潭雪石　在拱面山，高数十仞，可卜阴晴。自踵及顶皆奇石巑岏，有如禽而伏者，兽而蹲者，方成圭而圆如璧者，横斜如剑而不可犯者，气象万千，大都以骨胜，不以肉胜也。石色白，望之如积雪，与下白龙潭水辉映如镜，游人从水云中往来，倦则登清虚阁而憩焉。郡守马卿觞于此，醉以袍袖濡墨，书三大字于石壁，曰“雪石岩” 《天池夜月　》在仰止山侧天池寺中殿佛座下池甃以砖石，泉甚甘冽，澄澈可鉴须眉。每中秋夜，从池中现一月轮，水渐变为碧色。久之清光自水中出，一室皎然，虽微物亦可辨识。

《龙华夕照　》，即龙华寺，在东山之阴，峦耸峰回，朝阳不及，日夕回照，则泉石花鸟之奇，殊为夺目。

澄潭竹树　潭名小西湖，其先为密箐也。一夜水泛成海，广袤约十里许，奇石玲珑耸峭，无一不堪下拜者。值荷花开时，宛然一幅《西子照镜图》。每当夕照，一泓澄碧如冰盘，凝视不见其底，有竹修然参差于老树间，在水最深处，飘摇如荇藻。冬春间，放梅花一两枝，似可以手探取，及以舟篙触之，深不可及。修撰杨升庵同侍御李中溪载绳一舟，以铁钩系绳头，钩取枝叶，绳没尽，竟不能至竹树所，收绳量之足六十丈，叹为奇观，题《澄潭竹树》四大字及诗，两绝而返。梅城石塔　梅几三百馀株，环列成城，花时冉冉如白云初起，上有三石塔，负山屹立，本丰而末锐，四棱方正，无攲斜，色类丹砂，嶐然中立者，高百尺许，其二约有三丈许，为左右翼，中空如屋。游人从中空处扳援而上，至顶平敞如丈室，可坐六七人。洞穴俨然如窗棂。下视梅城，如坐白云上，泠然若仙也。塔外周正滑泽，而内玲珑，非人间斧凿所能施，亦异景矣。修撰杨升庵觞于此，题曰“天生石塔” ，又曰“梅坞。” 写《梅花百咏》于亭中。

“《螺峰》，野色　。”峰纯石斗，绝不可上，形如螺，又如佛顶髻。登其巅，四望原野，见江如带，田畴如坼环郡诸山，隐隐来赴如屏幕，村舍出没如倪迂，《寒林图》云气如鹤鹄，回翔林莽间，差可净人耳目，亦郡之大观也

剑川州

金华，朝阳　州镇山也。深秋鸡鸣，前山顶有紫金光，灿烂如日色，移时复昏。

《玉龙晴雪　》：在州北一百里，即雪山。天气晴明，远眺如银屏，号“玉龙山。”

《东岭夕晖　》，境内暮后独此有“霞光返照” 、海门秋月　，中秋晚月未出海门，水中先有月映

《桑岭古木　》，元季时有唐磁州滏阳县令崔子玉为神于桑岭村，一夜忽移大树于村旁，故以“古木” 名之。

《石宝灵泉　》，出石宝山顶石崖中，阔尺许，深二尺许，甚寒冽，多汲不涸，少汲不盈，饮之可愈病。湖面渔灯　，湖中渔人，夜静捕鱼，火光如星丽天。

《郊边牧笛　》，州南海边，中秋前后，常有牧童吹笛之声，就之无人，亦异景也。

木佛　在州南二里。昔蒙氏征么些，渡金沙江，有木逆流，刻为佛，号“千光如来。”

德望城址　在州南三里。段氏时筑，即今水寨村。

罗鲁城遗址　在州南十五里，唐时筑，即今瓦窑村。

元世祖城　在州南百三十里。元世祖驻兵处。巨人掌　，在州南二里金鸡栖岩上有巨人掌迹大如箕。旁有碑，今剥落莫辨。

佛洞　在石宝山涧中。白石丛生，宛如佛像。钟山石佛　，在治西南五十里，山中有石如钟形，名曰“钟山。” 崖石错落，有石人石兽之形，精巧玲珑，工于镂琢。间有断指，百窍皆空。有石如丛蛙，俗呼“听法蛙。” 又有洞名“听法” ，倾耳有声，盘号洗头，千秋如镜。

金山、银渡　二山名，在州南沙溪，一赤色如金，一白色如银。俗传山地不可耕，犯之必岁凶时疫。

石龙　在治南五里。俗传武侯断其背，宽尺许，深数丈。

“诸葛治煞处　” ，在《永磅》后山。

诸葛池　，在治北二里。武侯南征，饮马于此，今垦为田。

牛魔王洞　在治西南四十里石宝山箐中。洞口七八尺，水从中流，内可容数百人。上有天窗，停午见日，山腹处处皆空。前人书《千字文》于崖壁，秉炬循字而入，直抵山阴，有窦可出。若不循字，误投旁洞，即迷难出。俗传唐僧取经，迷于此石。明月　在治南一百二十里桥后村，崖壁有白石如轮，夜间田水映之，皎如明月。